เชลซี ฟูลทีม เปิดบ้านดวล ผีแดง ศึกเอฟเอคัพ รอบ 8 ทีม
สิงห์บลู เชลซี เปิดรังสแตมฟอร์ด บริดจ์ ทำศึกบิ๊กแมตช์กับ ปิศาจแดง แมนฯยู ในเกมเอฟเอคัพ รอบ 8 ทีมสุดท้าย คืนวันจันทร์นี้ (13 มี.ค.) เจ้าถิ่นอยู่ในสภาพฟิตเต็มร้อย ไร้นักเตะบาดเจ็บ และได้พักมาเต็มสัปดาห์ ส่วนผีแดงขาดแข้งหลักหลายคนทั้งซลาตัน อิบราฮิโมวิช ดาวยิงตัวเก่งที่ติดโทษแบน,เวย์น รูนีย์ และ ฟิล โจนส์ ที่มีปัญหาบาดเจ็บตอนซ้อม และเพิ่งกลับจากเตะยูโรปาลีก ที่รัสเซีย เมื่อกลางสัปดาห์ สภาพทีมและสถิติระยะหลังเป็นรองเชลซี ช่อง 7 สีถ่ายทอดสดเวลา 02.45 น,การแข่งขันฟุตบอลเอฟเอคัพ รอบควอเตอร์ไฟนอล (8 ทีมสุดท้าย) ในคืนวันจันทร์ที่ 13 มี.ค. เป็นการดวลกันของทีมยักษ์ใหญ่ของวงการลูกหนังเมืองผู้ดี ระหว่างเชลซีกับแมนเชสเตอร์ ยูไนเต็ด ที่สนามสแตมฟอร์ด บริดจ์ กรุงลอนดอน ในเวลา 02.45 น. ช่อง 7 สีถ่ายทอดสด,สภาพทีมเชลซีของกุนซืออันโตนิโอ คอนเต ไม่มีปัญหาผู้เล่นบาดเจ็บ และได้พักมาเต็มๆ 1 สัปดาห์ จะใช้ 11 ตัวหลักที่ลงสนามมาอย่างต่อเนื่อง โดยมีดิเอโก คอสตา เป็นศูนย์หน้า ปีก 2 ข้างคือ เอเดน อาซาร์ และเปโดร มิดฟิลด์คู่กลาง เอ็นโกโล ก็องเต, เนมันยา มาติช หรือเชส ฟาเบรกัส,ส่วนทีมปิศาจแดงเพิ่งผ่านการเล่นยูโรปาลีก รอบ 16 ทีม นัดแรก ที่บุกไปเสมอเอฟซี รอสตอฟ 1-1 ที่รัสเซีย เมื่อวันพฤหัสบดีที่ผ่านมา นัดนี้โจเซ มูรินโญ เจอปัญหาใหญ่ในการจัดทัพ เมื่อซลาตัน อิบราฮิโมวิช ดาวยิงวัย 35 ปี ติดโทษแบนเกมในประเทศ 3 นัด เริ่มตั้งแต่แมตช์นี้เป็นต้นไป ส่วน เวย์น รูนีย์ กับ ฟิล โจนส์ ปะทะกันตอนซ้อม เจ็บทั้งคู่ ขณะที่ มาร์คัส แรชฟอร์ด กับ อองโตนี มาร์เชียล ก็ดันมาป่วยพร้อมๆกัน ดังนั้น มูรินโญ น่าจะส่ง เฮนริกห์ มคิตาร์ยาน เป็นทีเด็ดในแนวรุก หลังจากมคิตาร์ยานลงเล่นยูโรปาลีกทำประตูได้ และถูกเปลี่ยนตัวออกเพื่อถนอมร่างกายไว้สำหรับการเยือนเชลซี,สถิติที่ผ่านมาในเอฟเอคัพ เจอกัน 9 นัดหลังสุด แมนฯยูชนะ 7 แพ้ 2 โดยเฉพาะ 2 ครั้งหลังสุดผีแดงเป็นฝ่ายปราชัยมาโดยตลอด นอกจากนี้เชลซียังมีสถิติที่เหนือกว่าแมนฯยูในทุกรายการ 11 นัดหลังสุดไม่เคยแพ้ (เชลซีชนะ 6 เสมอ 5) ส่วนมูรินโญเจอกับทีมเก่า 6 นัดหลังสุด ชนะ 4 แพ้ 2 แต่การไปเยือนเชลซีนัดแรกของฤดูกาลนี้ ในศึกพรีเมียร์ลีก ผีแดงถูกเชลซีถล่มยับ 4-0,ด้วยสภาพทีมที่สดกว่า ฟอร์มการเล่นคงเส้น คงวารั้งตำแหน่งจ่าฝูงพรีเมียร์ลีก และสถิติเก่าที่เจอกันในระยะหลัง เชลซีน่าจะเป็นฝ่ายเก็บชัยชนะผ่านเข้ารอบรองชนะเลิศได้สำเร็จ
สิงห์บลู เชลซี เปิดรังสแตมฟอร์ด บริดจ์ ทำศึกบิ๊กแมตช์กับ ปิศาจแดง แมนฯยู ในเกมเอฟเอคัพ รอบ 8 ทีมสุดท้าย คืนวันจันทร์นี้ (13 มี.ค.) เจ้าถิ่นอยู่ในสภาพฟิตเต็มร้อย ส่วนผีแดงขาดแข้งหลักหลายคน
เชลซี,แมนเชสเตอร์ ยูไนเต็ด,เอฟเอ คัพ,ข่าวกีฬา